NaiveNeuron/SloPal huggingface dataset:
Přidal, Alojz, poslanec NR SR (2011-03-23):
Vážený pán predseda, vážený pán minister, panie poslankyne, páni poslanci, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k vládnemu návrhu zákona o podpore energeticky a environmentálne úsporných motorových vozidiel a o zmene a doplnení niektorých zákonov, je to tlač 283. Podľa § 73 ods. 1 zákona o rokovacom poriadku podávam teda v prvom čítaní spravodajskú informáciu o predmetnom návrhu zákona. Návrh zákona bol doručený všetkým poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej je jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v paragrafoch 67 a 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy a všeobecná časť dôvodovej správy obsahuje informáciu o jeho cieli, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je naša Slovenská republika viazaná. O tom, že návrh nebude mať dopad na štátny rozpočet, rozpočty obcí, vyšších územných celkov, nebude mať ani finančný, ani ekonomický vplyv, ani vplyv na zamestnanosť, podnikateľské a živote prostredie. Na životné prostredie bude mať vplyv pozitívny. Osobitnú časť dôvodovej správy, tá obsahuje odôvodnenie jednotlivých ustanovení návrhu. Návrh zákona obsahuje tiež doložku zlučiteľnej s právom Európske únie a podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora EÚ. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. marca 2011, bolo to rozhodnutie č. 271 a podľa § 71 rokovacieho poriadku Národnej rady Slovenska republiky navrhujem, aby predmetný návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, výstavbu a dopravu a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam tiež, aby výbory predmetný návrh zákona prerokovali v druhom čítaní vo výboroch do 11. mája 2011 a v gestorskom do 13. mája 2011. Pán predseda, prosím, otvorte všeobecnú rozpravu.
Šimečka, Michal, podpredseda NR SR (2024-02-02):
Pani poslankyňa Kleinert.
Jurinová, Erika, podpredsedníčka NR SR (2012-06-29):
Ďakujeme pánovi poslancovi. O slovo požiadal predkladateľ.
Somogyi, Szilárd, poslanec NR SR (2011-03-24):
Pán predsedajúci, dajte hlasovať o bodoch 1, 2, 3, 4 a 5 zo spoločnej správy s odporúčaním gestorského výboru schváliť ich.
Grendel, Gábor, podpredseda NR SR (2022-05-24):
Pán poslanec Kremský.
Laššáková, Jana, podpredsedníčka NR SR (2012-10-25):
Takže záverečné slovo mal aj spravodajca. Prerušujem rokovanie o tomto bode programu a pokračujeme druhým čítaním o návrhu poslancov Magdy Košútovej a Mariana Záhumenského na vydanie zákona, ktorým sa mení a dopĺňa zákon 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov . Návrh zákona je pod tlačou 198. Spoločná správa výborov má tlač 198a. Teraz dávam slovo pani poslankyni Magde Košútovej, aby návrh zákona odôvodnila. Nech sa páči, páni poslankyňa.
Lišková, Iveta, poslankyňa NR SR (2013-10-29):
Teraz si dovolím predniesť návrh podľa § 84 ods. 2 rokovacieho poriadku o tom, aby Národná rada pristúpila k rokovaniu o návrhu zákona v treťom čítaní ihneď, dajte, prosím, hlasovať o tomto návrhu.
Ďuriš Nicholsonová, Lucia, podpredsedníčka NR SR (2017-06-14):
Ďakujem pekne. A teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Silvii Shahzad.
Laurenčík, Milan, podpredseda NR SR (2021-11-11):
Prejdeme k tretej otázke, je opäť od pána poslanca Martina Čepčeka a znie: „Pán premiér, verejne ste sľúbili, že sa v týždni do 8. 10. stretnete so zdravotníckymi organizáciami ohľadne rok meškajúcej stabilizácie personálu. Stretli ste sa? Aký je výstup?“ Pán podpredseda, nech sa páči, opäť máte päť minút.
Laurenčík, Milan, podpredseda NR SR (2020-04-20):
Vážené panie poslankyne, páni poslanci, odhlasovali sme v prvom čítaní vládne návrhy zákonov, o ktorých rokujeme v skrátenom legislatívnom konaní. Poprosil by som predsedov výborov, aby zvolali schôdze výborov. Pán poslanec Blanár.
Paška, Pavol, predseda NR SR (2014-10-14):
(Hlasovanie.) 136 prítomných, 106 za, 1 proti, 28 sa zdržalo, 1 nehlasoval. Máte súhlas.
Danko, Andrej, predseda NR SR (2019-03-26):
Ďakujem. Prosím, zaujmite svoje miesto, pán poslanec, v rokovacej sále. Želám vám veľa úspechov v práci Národnej rady Slovenskej republiky. Vážené panie poslankyne a páni poslanci, pristúpime k prerokovaniu návrhu na zmeny v zložení výborov Národnej rady Slovenskej republiky a stálej delegácie Národnej rady Slovenskej republiky . Návrh máte rozdaný ako tlač 1401. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Ak nie, vyhlasujem rozpravu za skončenú. Pristúpime k hlasovaniu o návrhu uznesenia k návrhu na zmeny v zložení výborov a stálej delegácie, ako je to uvedené v tlači 1401. Prosím, prezentujme sa a hlasujme. (Hlasovanie.) Prítomných 107, za 106, nehlasoval 1. Konštatujem, že sme uvedený návrh schválili. Pokračujeme rokovaním o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s vystúpením Spojeného kráľovstva Veľkej Británie a Severného Írska z Európskej únie bez dohody . Návrh vlády má tlač 1397. Prosím podpredsedu vlády Slovenskej republiky pre investície a informatizáciu Richarda Rašiho, aby v zastúpení ministra zahraničných vecí a európskych záležitostí návrh vlády odôvodnil. Nech sa páči, pán podpredseda vlády.
P. Hrušovský, podpredseda NR SR: (2002-04-04):
(Hlasovanie.) 77 prítomných, 70 za návrh, 1 proti, 6 sa zdržalo. Konštatujem, že návrh sme schválili. Ďalší návrh. M. Kujan, poslanec: Súčasne odporúčam, aby v zmysle § 74 ods. 1 zákona Národnej rady o rokovacom poriadku sme pridelili v druhom čítaní návrh na prerokovanie okrem Výboru Národnej rady Slovenskej republiky pre financie, rozpočet a menu aj ústavnoprávnemu výboru, ako aj výboru pre hospodárstvo, privatizáciu a podnikanie. Za gestorský výbor navrhujem Výbor Národnej rady pre financie, rozpočet a menu. Zároveň odporúčam, aby uvedený návrh prerokovali výbory do 7. mája 2002 a gestorský výbor do 10. mája 2002. Prosím, dajte hlasovať.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144, za 138, proti 1, nehlasovali 5. Konštatujem, že sme tento návrh schválili. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie. Ospravedlňujem sa, pomýlil som sa, lebo už som bol ďalej. Takže konštatujem, že sme tento celý tento návrh schválili. Znova prosím pani spravodajkyňu z výboru pre sociálne veci a poslankyňu Luciu Drábikovú, aby uviedla hlasovanie o bode 24 schváleného programu, ktorým je prvé čítanie o návrhu poslankyne Žitňanskej na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 1146. Nech sa páči, pani poslankyňa, máte slovo. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov , tlač 1146.)
Mičovský, Ján, poslanec NR SR (2014-12-11):
Ďakujem za slovo, vážený pán predseda. Vážený pán poslanec Fecko, plne sa s tebou stotožňujem, myslím si, že si zdôvodnil veľmi presvedčivo, že dva mandáty naozaj sú mimo fyzických síl normálneho človeka, ktorý jednoducho má svoje hranice a nie je nejakým nadčlovekom. Mne sa žiada ale ešte k tomu dodať – možno mierne kacírsky – aj istú nadstavbu, že aj v etických silách človeka by nemalo byť možné, aby vôbec sa pri takej významnej životnej situácii, ako je stať sa poslancom Národnej rady na istý čas a byť teda poverený poslaním, sa zaoberať ešte vôbec akoukoľvek inou činnosťou. Zdá sa mi, že obdobie štyroch, keď je niekomu dopriate, ôsmich rokov vykonávať takúto službu občanom by malo byť natoľko vysoko ctené jeho nositeľom, že akákoľvek iná činnosť by mala byť považovaná za nielen fyzicky nemožnú, s tým sa stotožňujem, ale aj eticky veľmi problematickú a vnútorne bez potreby nejakého zákona vylúčenú. Ďakujem.
Laššáková, Jana, podpredsedníčka NR SR (2012-05-16):
Pán poslanec Osuský, nech sa páči.
P. Hrušovský, predseda NR SR: (2004-09-23):
(Hlasovanie.) 143 prítomných, 60 za, 55 proti, 27 sa zdržalo, 1 nehlasoval. Návrh sme neschválili. V. Horák, poslanec: A teraz hlasujeme o bode č. 17 zo spoločnej správy.
Marosz, Ján, poslanec NR SR (2018-06-12):
Ďakujem pekne. Žiadam ctené plénum Národnej rady zaviazať uznesením ministra dopravy Árpáda Érseka, aby poskytol informácie, prečo rezort dopravy nechal vstúpiť do procesu výkupov pozemkov pod budúce odpočívadlá na R1 v okolí Nitry podnikateľa, o ktorom písal zavraždený novinár Ján Kuciak. Podľa medializovaných informácií na portáli Aktuality.sk podnikateľ Brath, bývalý zamestnanec firmy Bonul a známy pána Bödöra má skupovať pôdu pod budúce odpočívadlá na R1. Je neprípustné, aby v súčasnosti rezort takýmto spôsobom šafáril s prostriedkami daňových poplatníkov, a nesnaží sa komunikovať priamo s vlastníkmi pozemkov.
Zs. Simon, minister pôdohospodárstva SR: (2003-09-10):
Vážený pán predsedajúci, vážené pani poslankyne, vážení páni poslanci, vzhľadom na cieľ, ktorý si kladie predkladaný vládny návrh zákona, a to, aby Slovenská republika mohla byť podporovaná z finančných fondov Európskeho spoločenstva, dovolím si vás požiadať o prerokovanie predloženého vládneho návrhu zákona a vyjadrenie súhlasu s ním. Ďakujem.
Bugár, Béla, podpredseda NR SR (2018-09-12):
Ďakujem pekne. Nech sa páči, zaujmite miesto určené pre navrhovateľov a zároveň dávam slovo pánovi spravodajcovi z navrhnutého gestorského výboru pre kultúru a médiá. Pán poslanec Senko, nech sa páči.
P. Hrušovský, predseda NR SR: (2004-03-12):
Nech sa páči, pani poslankyňa Demeterová. M. Demeterová, poslankyňa: Pán predseda, ja by som sa chcela spýtať pána poslanca Horáka, my sme hovorili vo výbore a pán minister sľúbil, že to upraví, čo sa týkalo jeho pozmeňujúceho návrhu k bodu 9, týka sa identifikačného čísla, povedali sme, že tento bod odtiaľ vypadne. Presne sme sa na tom vo výbore dohodli, že ide to nad rámec toho, čo sa týkalo nevyhnutnej novely. My sme to dosť podmienili, a preto by som prosila, aby pán poslanec Horák zvážil, či by tento bod nevyňal na osobitné hlasovanie.
Laššáková, Jana, podpredsedníčka NR SR (2015-03-24):
Pán poslanec, uvádzajte hlasovanie.
P. Hrušovský, podpredseda NR SR: (2001-09-20):
(Hlasovanie.) Prítomných 136, za návrh 133, proti 2, nehlasoval 1. Bod 85 sme schválili.
Blanár, Juraj, podpredseda NR SR (2022-10-05):
Teraz o slovo požiadal pán navrhovateľ Gyimesi, po ňom pán poslanec Dostál. Nech sa páči.
Blcháč, Ján, poslanec NR SR (2020-07-23):
Ďakujem za slovo. Ja by som sa chcel, kolega Peťo, vyjadriť k tej časti tvojho vystúpenia, kde si upozornil na čiastočné, čiastočnú pomoc podnikateľom, nazvime to, a preto, že sa dlhodobo venujem cestovnému ruchu, tak práve aj v tomto odbore by si to vyžadovalo väčšie nasadenie, trošku analýzy. Ja som o tom tu už hovoril na minulej schôdzi a myslím, že ste zaregistrovali aktuálne aj včera informáciu o poklesoch ubytovania, o problémoch, ktoré sa v cestovnom, s cestovným ruchom spájajú, a preto ma udivuje, že zatiaľ sa nejaký konkrétny, nejaké konkrétne opatrenie na túto tému za tie štyri mesiace neukázalo. Okolité krajiny znižujú daň z pridanej hodnoty na 5 % na všetky, všetky súčasti cestovného ruchu, my by sme mohli pomôcť podnikateľom alebo zamestnancom všetkým zamestnávateľom, teda aby preplatil štát dovolenkové poukazy, aby sa cestovný ruch trošku rozhýbal. Takže na toto som chcel upozorniť, pretože my sme si vypočuli od členov vlády teda hodnotenia podľa jednotlivých rezortov, a mne to tak trošku pripomenulo, viete, tie čierne knihy z roku 1998, ak si pamätáte, ale ten cestovný ruch by si to zaslúžil a v tom, v tej, v tom kontexte, ako si vystúpil, by som chcel pripomenúť aj toto, tento sektor národného hospodárstva. Ďakujem pekne.
Grendel, Gábor, podpredseda NR SR (2021-11-03):
S reakciou na faktické poznámky pán poslanec Tomáš.
Blanár, Juraj, podpredseda NR SR (2023-05-18):
Ďakujem. Otváram rozpravu. Písomnú prihlášku som neobdržal. Dávam možnosť prihlásiť sa ústne, kto má tak záujem, môže urobiť. Pán navrhovateľ Lehotský ako jediný, uzatváram možnosť prihlásiť sa do rozpravy, máte slovo.
Laššáková, Jana, podpredsedníčka NR SR (2015-11-12):
Prezentujme sa a hlasujeme o bodoch 1 až 9 zo spoločnej správy s odporúčaním gestorského výboru schváliť. Prezentujme sa a hlasujeme. (Hlasovanie.) Prítomných 126 poslancov, za návrh bolo 122, zdržali sa 3 poslanci a 1 poslanec nehlasoval. Schválili sme návrhy zo spoločnej správy. Nech sa páči, pán spravodajca.
Pellegrini Peter, predseda NR SR (2015-05-28):
Prezentujme sa a hlasujme o návrhu uznesenia tak, ako ho predniesla pani spravodajkyňa. (Hlasovanie.) Prítomných 125 poslancov, za hlasovalo 77, proti boli 2, zdržalo sa 46. Konštatujem, že Národná rada schválila navrhované uznesenie. Poprosím teda pána poslanca Abrhana, aby uviedol hlasovanie o návrhu uznesenia k správe o stave vysielania v Slovenskej republike a o činnosti Rady pre vysielanie a retransmisiu za rok 2014 (tlač 1477). Nech sa páči, pán poslanec.
Hrnčiar, Andrej, podpredseda NR SR (2017-09-07):
Vyhlasujem všeobecnú rozpravu za skončenú. Chce k rozprave zaujať stanovisko pani ministerka? Nech sa páči.
Hlina, Alojz, poslanec NR SR (2014-07-01):
Však rozprave sa venujem, prosím vás. Však ja musím na niekoho apelovať. Na koho to mám apelovať? Tu mám učiť, čo sa nenaučili v škole, to sa nenaučia, preboha?! To ich tu máme doučovať? Ja upozorňujem na závažné riziká tohto zákona. Ten zákon je zlý. V tomto ustanovení je enormne zlý. Sparalyzujete procesy rekonštrukcie, úpravy domov, proste dáte nenáležitú, jak to ešte ináč mám povedať. Kolega Poliačik sa to snažil povedať. Právo veta dať do rúk niekomu, štatisticky možno tam je niekto normálny, slušný, dá sa s ním dohodnúť. Ale možno je tam niekto, ktorý ešte ani nepoviete, čo chcete, ale už je proti. Poznáte tie typy ľudí? Ešte ani nepoviete, čo chcete, a už je proti. To sú kverulanti, to s nimi sa nedohodnete ani na tom, že sa chcete dohodnúť na niečom, že o čom sa vlastne chcete dohodnúť. Jak s týmito ľuďmi môžte, o čom jednať, preboha? Sparalyzujú celý ten proces. Alebo si povedia, hore si postavím iba ja. On sa dostane do nenáležitej polohy, keď povie, ja mám byt na najvyššom, teraz mi dorastajú deti, tak moje deti budú bývať hore. A vám garantujem, že podľa tohto zákona, ktorý vy prijmete, získa takú nenáležitú výhodu oproti spoluvlastníkom, že tí na konci povedia, tak dobre, lebo inak sa nepohneme, ten zákon je tak platný. Rozumiete? To je politické riziko. Máte tam veľké politické riziká. Jak vám to stačí, že, alebo nevyhodnocujete ako vážne, nech sa páči.
Pellegrini, Peter, podpredseda NR SR (2020-09-23):
Ďakujem pekne. Prerušujem rokovanie o tomto bode programu. Pred nami je bod návrh účtovnej závierky Sociálnej poisťovne za rok 2019. Pýtam sa alebo chcem zistiť, či je tu pán generálny riaditeľ Sociálnej poisťovne Juraj Káčer, a ak tu je, aby vošiel do sály a informoval nás, aké dlhé je asi jeho úvodné slovo k tomuto bodu. Pán generálny riaditeľ, na ako dlho odhadujete vašu reč? (Reakcia generálneho riaditeľa: „Tri minúty.“) Tak by som navrhol ešte, aby sme využili efektívne čas do hlasovania a otváram bod návrh účtovnej závierky Sociálnej poisťovne za rok 2019 . Máte to pod tlačou 92, správa výborov má tlač 92a. Poprosím teraz o vystúpenie pána generálneho riaditeľa Sociálnej poisťovne Juraja Káčera. Nech sa páči, máte slovo.
Bartek, Michal, poslanec NR SR (2024-09-11):
Chvalabohu, že tá stolička drží dobre, pán poslanec, lebo ma z nej skoro prekotilo. Viete, vy ste povedali, a sranda, normálne ma vytáča ten váš ohromný alibizmus, kedy poviete, že pomaly za devastačnú situáciu slovenských financií môže tuto len táto vláda. Hovoríte o roku 2019, ale pritom to sú zase fakty, hej, čísla. Veď ste odborník, sa v tom vyznáte, ale veď tie čísla hovorili jasne. Že vláda vtedajšia Petra Pellegriniho, kde aj pán minister Kamenický už bol ministrom financií, odovzdávala historicky najlepšie finančný, v podstate finančný stav štátneho rozpočtu aj štátneho dlhu, kedy sme sa naozaj blížili k nulovému deficitu. A zase ste len potvrdili, že vy v tom PS-ku namiesto toho, aby ste teda preukázali tú svoju odbornosť, hodnotíte prácu ministra financií skrz nejaký facebookový príspevok. Viete, tak to je pre mňa také úbohé. Ďakujem.
Sulík, Richard, predseda NR SR (2011-02-03):
Už nič. Pani poslankyňa Laššáková.
Pleštinská, Zita, poslankyňa NR SR (2022-02-08):
Ďakujem, pán predsedajúci. Chcela by som sa poďakovať všetkým kolegom, ktorí vzniesli faktické poznámky k môjmu príspevku. Som veľkým zástancom napríklad zmeny územného členenia na Slovensku, nemyslím si, že v súčasnosti, aj keď, samozrejme, to bolo nastavené podľa určitých politických kritérií, že, že to je nemenné, ale uvedomujem si, že štyri roky jedného volebného obdobia jednej vlády a urobiť územné členenie tak, aby boli všetci spokojní, je veľmi náročné už z toho dôvodu, že toho roku 2022 budú spojené voľby do samosprávy a aj do regionálnej, takže urobiť vlastne zmenu a štruktúru územného členenia to, aj keď som teda obrovským zástancom toho, je veľmi náročné. Ale, samozrejme, vidíme, že z toho sa vlastne odvíjajú aj tie ďalšie veci. A určite keby sa nám to bolo podarilo veľmi rýchlo, čo by som bola ocenila, tak bolo by super. Ja napríklad stále hovorím, že Spiš malo by byť, mal by byť zjednotený a je pre mňa nepochopiteľné, že Spišská Nová Ves patrí do Košického kraja a ostatné do Prešovského, ale toto zmeniť je veľmi náročné. Čiže aj toto je vlastne o územnom plánovaní a, samozrejme, o ďalšej štruktúre štátnej správy, tak ako povedal pán kolega Faič, budeme ešte hovoriť, takže som sa pýtala hlavne na finančné náklady, ktoré to budú stáť, takže môžem potom ešte vo svojom príspevku sa k tomu vrátiť. Takže veľmi pekne ďakujem a verím, že spoločnými silami sa nám podarí vytvoriť tri kvalitné zákony, ktoré nahradia zákon 50/1976 Zb. Ďakujem pekne.
Sulík, Richard, predseda NR SR (2010-08-10):
Nežiada. Prerušujem rokovanie o tomto bode programu. V rokovaní schôdze budeme pokračovať hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov . Prosím povereného člena výboru pre verejnú správu a regionálny rozvoj poslanca Alexandra Slafkovského, aby hlasovanie uviedol. Nech sa páči.
Valocký, Jozef, poslanec NR SR (2014-11-09):
Ďakujem pekne za slovo. Pán predseda, myslím si, že ste správne vo vašom príhovore vystihli a pomenovali správanie a hlavne charakter pána poslanca Lipšica. Mám dojem, že za dva dni tejto schôdze, za dve noci jedine, kto má pravdu v tomto parlamente, je pán poslanec Lipšic a spol. Uvediem príklad: kauza CT Piešťany. Určite má tak zaručené informácie, že už vie, že vývar je tam milión euro, bolo to tu spomínané. My nevieme v kauze CT, aké sú súvislosti, aké sú zmluvy, ako celá transakcia prebiehala. Myslím si, že treba to vyšetriť a potom, pán Lipšic, treba hovoriť o svojej pravde. Pán predseda, ubezpečujem vás, že kauza operačné stoly Fakultnej nemocnice Nitra slúžia pacientom a neboli kúpené z Medical Group. Pán predseda, myslím si, že vaše vystúpenie bolo korektné, slušné. A vás, pán Lipšic, žiadam, aby ste sa pánovi predsedovi parlamentu Pavlovi Paškovi ospravedlnili. Ďakujem.
Sulík, Richard, predseda NR SR (2011-02-11):
Prosím, hlasujte teraz. (Hlasovanie.) Prítomných 84 poslancov, hlasovalo 78 za, 5 proti, 1 nehlasoval. Národná rada sa uzniesla, že tento návrh zákona prerokuje v druhom čítaní. Nech sa páči.
Glváč, Martin, podpredseda NR SR (2016-06-14):
Ďakujem. Žiada si k rozprave zaujať stanovisko spravodajca? Nie je tomu tak. Prerušujem rokovanie o tomto bode programu. Vyhlasujem prestávku do 16.32 hod. a podľa schváleného programu o 16.32 hod. zahájime hlasovanie o týchto bodoch. Ďakujem. (Prestávka.) (Po prestávke.)
Radičová, Iveta, predsedníčka vlády SR (2011-06-02):
Áno, sledujem tú časomieru. Je mi ľúto, že som nemala príležitosť opozičným poslancom odpovedať, vytvorila som si na to časový priestor. Ja za pár sekúnd naozaj na program revitalizácie nedokážem dať kompletnú odpoveď, nie preto, že nechcem, ale preto, že je to rozsiahly program s veľkou vyčlenenou sumou zo štátneho rozpočtu, ktorý sa rozbehol v prvých 200 obciach. S prvými výsledkami vytvorí dokopy vyše 7 000 stabilných pracovných miest a 2 500 sezónnych pracovných miest. Nabudúce možno viac. Ďakujem pekne.
Grendel, Gábor, podpredseda NR SR (2020-07-23):
Pán poslanec, vypršal váš čas na prejav v rámci ústnej rozpravy. Dve...
Čaplovič, Dušan, poslanec NR SR (2015-05-13):
Pán poslanec, treba diskutovať o tom, čo je v zákone momentálne, a nie o tom, čo sa povie v médiách. A ja si myslím, že v súvislosti s tým je predkladaný návrh zákona alebo novela zákona v tej dimenzii, ako ste aj vy hovorili, že nemáte s tým problém, pretože vždy bol istý rozdiel, že ak hovorím o demokratickom systéme v školstve, tak súkromné a cirkevné školy mali iný systém postavenia rady školy a schvaľovania riaditeľa a verejné školy mali ten systém iný. Tak sme to chceli v podstate zjednotiť, boli dve možnosti, jedna alebo druhá možnosť. Táto cesta, ktorú zvolil pán minister, ktorý ju po konzultáciách predkladá v rámci novely, vyrovnáva ten systém podobne, ako ho máme na súkromných a cirkevných školách. Čo sa týka kvality vzdelávania učiteľov pedagógov, vždy je problém v súvislosti so zriaďovateľmi, ale nielen so zriaďovateľmi, ale aj radou školy, ako sa správajú rodičia, ktorí sú v rade školy, ako sa správajú učitelia s tým, či chcú mať kvalitu vzdelávania, či chcú podliezať latku. A to je podobne aj u zriaďovateľov. Ja som bol o tom presvedčený. Žiaľ, sme to nemohli dotiahnuť. Bežala tá diskusia, že najlepším systémom by bolo, keby patrili priamo pod rezort školstva učitelia a, samozrejme, aj riaditelia. A mnohé problémy by tak boli odstránené. V Maďarsku to dokázali smerom ku kvalite, vo Francúzsku majú tento systém rozbehnutý a je úspešný. A napokon posledná vec, ktorá sa týka osemročných gymnázií. Nechcem otvárať tú diskusiu, ale v Poľsku pri veľkej reforme, a pán exminister o tom vie, v rokoch 2001, 2002 odstránili stratifikáciu v školstve, teda pokiaľ ide o základné školy. To znamená žiadne osemročné gymnáziá a iné gymnáziá. A skutočne potom bola deväťročná škola, kde sa nastupovalo, samozrejme, podobne ako vo Fínsku, siedmym rokom veku dieťaťa. A podobne to urobili aj v Estónsku. A za 10 – 15 rokov sú tak výsledky v PISA úžasné a kvalitnejšie a lepšie, ako to bolo... (Prerušenie vystúpenia časomerom.)
Dostál, Ondrej, poslanec NR SR (2011-04-01):
Pán poslanec Matovič, ten príklad s početnou rodinou, ktorá sa prisťahovala do obce so sto obyvateľmi, môže mať čosi do seba. Na druhej strane, ak teda hovoríme o Rómoch, tak práve Rómovia sa veľmi často nehlásia k rómskej národnosti, ale hlásia sa k slovenskej, maďarskej. To znamená, že keď sa podiel príslušníkov národnostnej menšiny má určovať podľa sčítania obyvateľstva, tak je veľmi pravdepodobné, že aj v mnohých obciach, kde reálne Rómovia dosahujú dvadsať alebo aj viacej percent, tak nie je to tak vykázané, lebo sa neprihlásia k rómskej národnosti. To je prvá poznámka. Druhá poznámka, a to myslím, že je tiež jasné, toto nie je argument proti zníženiu z dvadsať na pätnásť, pretože rodina, keď je početná, tak môže mať nielen pätnásť, ale aj dvadsať členov, prípadne to môžu byť dve rodiny a podobne. Ale teda hlavne sa chcem spýtať, pretože toto mi nie je jasné, že nie je problém so znížením z dvadsať na pätnásť, ale je problém s tým, že to má obec, alebo teda úrad zabezpečiť buď prostredníctvom zamestnancov, ktorí ovládajú ten jazyk, alebo prostredníctvo tlmočníka. Už v súčasnom zákone, ak teraz nebudeme nič meniť, tak je, že občania v tých obciach, kde je ich aspoň dvadsať percent, príslušníkov menšín, majú možnosť používať v takýchto obciach v úradnom styku svoj jazyk a môžu ho používať aj v písomných podaniach a orgán verejnej správy je potom im povinný písomne odpovedať. No a akým spôsobom sa to dá zabezpečiť? Jeden spôsob je, že bude mať zamestnanca, ktorý ovláda jazyk tej menšiny. Druhý spôsob je, že bude mať tlmočníka, ktorého si prizve, alebo teda prekladateľa. Poznáš nejaký tretí spôsob? Lebo mňa žiadny tretí spôsob nenapadá. A to hovoríme o súčasnom znení zákona.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 140, za 104, proti 19, zdržalo sa 17. Uvedený návrh sme schválili.
Grendel, Gábor, podpredseda NR SR (2021-11-11):
Prezentujme sa a hlasujme. (Neustály ruch v sále.)
Tomanová, Viera, poslankyňa NR SR (2014-06-10):
Ďakujem pekne. Pani poslankyňa, tak ako vás, aj mňa zaujala problematika, o ktorej ste hovorili, a hovorím o ochrane práv, záujmov detí, ktorá jedna časť tejto správy sa touto problematikou zaujala, zaoberala. Dovoľujem si len poznamenať, že bolo potrebné, pretože v tomto prípade pani obhajkyňa, pani ombudsmanka zvolila, dá sa povedať, menej náročnú výskumnú metódu, ako je prieskum, a použili dotazník a použili rozhovory. Musím však povedať, že aj o samom dotazníku, áno, dá sa veľmi dobre interpretovať niektoré výsledky, ak si postavíme nejaké hypotézy, ale tu ani neboli postavené hypotézy. Ďalej súvisiace procesy, operacionalizácia, metodológia, metódy zodpovedajúce cieľu, otázkam a podobne. Nič takéto v správe nie je. Ak si vezmete, dokonca niektoré otázky sú mätúce, otázky v dotazníku boli v celom, postavené cez celú šírku sociálnoprávnej ochrany detí a sociálnej kurately. Častokrát v rozpore jedna s druhou, čiže nemali logický sled tak, aby sa dali jednoznačne a kde by špecialista skutočne a odborník v tejto oblasti ich mohol vyhodnotiť. To isté sa týka aj sumárov rozhovorov. A keďže závery v správe pani ombudsmanky nie sú podložené prakticky žiadnymi argumentami a výskum, ktorý bol použitý, tá najjednoduchšia časť výskumu, prieskum, nemôžete brať výsledky v tejto správe za relevantné. Je mi to veľmi ľúto, že to hovorím, ale je to veľmi dôležitá časť starostlivosti v našom štáte a ja si myslím, že si zaslúži aj skutočne seriózny prieskum s konkrétnou argumentáciou, tak, aby sme mohli jednoznačne konštatovať nedostatky a tie aj odstraňovať. Ďakujem za pozornosť.
Laššáková, Jana, podpredsedníčka NR SR (2015-12-03):
Príjemné dobré ráno, vážené panie poslankyne, páni poslanci, otváram štrnásty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Július Brocka, Mikuláš Dzurinda, Jozef Kollár, Jozef Mihál, Ján Podmanický, Renáta Zmajkovičová. O ospravedlnenie neúčasti z dôvodu práceneschopnosti požiadal poslanec Milan Géci. Pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku, tlač 1841. Včera v rozprave už vystúpili všetci ústne prihlásení poslanci. Prihlásil sa ešte navrhovateľ poslanec Miroslav Kadúc, ktorému odovzdávam slovo a súčasne prosím spravodajkyňu z ústavnoprávneho výboru pani Janu Kiššovú, aby zaujala miesto určené pre spravodajcov. Nech sa páči, pán poslanec, máte slovo. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1841.)
Žiga Peter, podpredseda NR SR (2024-05-14):
Prezentujme sa, prosím, a hlasujme. (Hlasovanie.) 142 prítomných, 88 za, 54 sa zdržalo. Návrh sme schválili. Nech sa páči, pán spravodajca, pokračujte.
Sloboda, Radovan, poslanec NR SR (2021-06-22):
Ďakujem za slovo. Pán Blaha, mňa by to naozaj fakt zaujímalo, ja už som sa vás to raz pýtal, že či vy toto myslíte vážne, stále čo tu rozprávate o tých, o tých, tých takých cheguevaroch, s tou cheguevarovskou, cheguevarovskou, s tým zapálením a v týchto prejavoch, či, či to jednoducho takto vnímate, ten život, alebo či to tu len jednoducho hráte toto divadlo, či je to divadlo. No a teraz k tomu vášmu vystúpeniu. Viete, v Trestnom zákone je také ustanovenie, kde sa hovorí, že kto prejavuje sympatie ku skupine, hnutiu alebo ideológii, ktorá smeruje alebo v minulosti smerovala k potláčaniu základných práv a slobôd, potresce sa nejakou trestnou sadzbou. No tak vy ste teraz tuto takéto vystúpenie sčasti predviedol, asi veľmi dobre viete, že máte imunitu v pléne, ale v každom prípade ja si myslím, že to je na hanbu, čo tu predvádzate. Ďakujem.
Kuffa, Štefan, poslanec NR SR (2021-11-03):
Tak ako to v rámci rozpravy tuná zaznelo, vážení kolegovia, kolegyne, tuná ide v podstate o frontálny útok na rozklad štátu. To, že je tu návrh zákona, ktorý predkladá skupina poslancov, to nie je náhoda. Ministerstvo životného prostredia za tento návrh zákona sa iba skrýva. Aj mediálne výstupy, ktoré sú, ja som to už aj spomínal tuná. Pán Budaj na jednej strane vystupuje, ako keby bol on predkladateľom, ale v skutočnosti sú to poslanci Národnej rady a tie zavádzajúce informácie aj v rámci, ktoré odznievajú aj v mediálnom priestore, nedá sa inak označiť ako za klamstvo. Najväčšou tragédiou toho všetkého je to, vážené dámy a vážení páni, ak my schválime tento návrh zákona, my ideme uzákoniť korupciu v priamom prenose. Prosím vás pekne, my ideme, však tu ideme rozkradnúť 1,5 mld. Tak ako to už aj tu zaznelo, aj bolo to tuná spomenuté, veď to sú peniaze z Európskej únie a podobne. To ako keby boli peniaze také, ktoré len tak nám padajú z neba priamo ako do lona, ale to sú peniaze, ktoré treba efektívne využiť. Však dajme to do tých lesov. My za to sme, ale nie, prosím vás pekne, na také pseudoprojekty, ako tu bolo spomínané, počítanie sysľa alebo nejaké, toho sysľa kdesi do prírody ako vrátiť, ktoré stojí 6 mil. eur. Veď tu ide o zlodejinu takú pripravovanú, že jednoducho to bude kryté ešte aj prijatým návrhom zákona. A tie lesy, keď už tak záleží životnému prostrediu na tých lesoch, no nech naozaj všetky lesy Slovenskej republiky zoberie pod svoju správu. Veď ten význam, ktorý je ekologický a zachovanie vody na Slovensku, je obrovský. Je ešte oveľa väčší, ako je hodnota lesa.
Fecko, Martin, poslanec NR SR (2013-09-20):
Ďakujem pekne. Pán kolega, neregistrujem ťa v našom výbore, takže asi som kompetentnejší. (Úsmev.) Takže, vážené pani poslankyne, páni poslanci, vážení prítomní, Výbor Národnej rady Slovenskej republiky pre pôdohospodárstvo a životné prostredie svojím uznesením č. 170 z 27. augusta 2013 ma určil za spravodajcu k návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení zákon č. 313/2009 Z. z. o vinohradníctve a vinárstve v znení neskorších predpisov a o zmene a doplnení iných zákonov (tlač 678). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh zákona podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 23. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona je upravená v práve Európskej únie, nie je upravená v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2013 č. 653 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu k tomuto bodu programu.
Sulík, Richard, predseda NR SR (2010-12-02):
Dostanete ju navyše, dokončite. Nech sa páči.
Laurenčík, Milan, podpredseda NR SR (2022-03-24):
Pán poslanec Tomáš Valášek, nech sa páči.
Dostál, Ondrej, poslanec NR SR (2016-10-11):
Ďakujem. Mám dva procedurálne návrhy. Navrhujem, aby predseda Národnej rady stiahol z navrhovaného programu rokovania body 26, 27 a 53, a ak nestiahne, tak navrhujem, aby podľa § 146 zákona o rokovacom poriadku Národná rada rozhodla o tom, že predsedajúci rozhodne o pochybnosti o postupe podľa tohto zákona až po predchádzajúcom stanovisku ústavnoprávneho výboru. Zdôvodňujem to tým, že o týchto troch bodoch nie je podľa môjho názoru možné rokovať podľa zákona o rokovacom poriadku a podľa jeho výkladu, ktorý už v minulosti podal ústavnoprávny výbor. Body 26 a 27 sú medzinárodné zmluvy, ktoré Národná rada už prerokovala na júnovej schôdzi, hlasovala o nich 15. júna a neschválila ich a podľa uznesenia ústavnoprávneho výboru č. 335 z 1. februára 2008 opakované hlasovanie o medzinárodnej zmluve nemá oporu v rokovacom poriadku Národnej rady. Teraz sme v rovnakej situácii. Keďže mám ešte jeden procedurálny návrh, tak sa hlásim ešte raz.
Ďuriš Nicholsonová, Lucia, podpredsedníčka NR SR (2017-04-05):
Pán poslanec Dostál.
Ďuriš Nicholsonová, Lucia, podpredsedníčka NR SR (2018-10-22):
Jedna faktická poznámka na vaše vystúpenie. Končím možnosť prihlásiť sa s faktickou. Pán poslanec Dostál.
Hraško, Igor, poslanec NR SR (2013-09-11):
Ďakujem pekne, pán predsedajúci. Pán kolega Lipšic tuná ukázal dôkaz, nielen to, že sa dokumenty pripravujú tendenčne pre niektoré finančné skupiny, ale dokonca, že si ich pripravujú priamo oni, a potom nám ich sem príde minister prezentovať. Takže, ako už bolo viackrát povedané, on si to tu odsedí, on si to tu odtrpí a v konečnom dôsledku 83 poslancov SMER-u mu za to zahlasuje, takže všetko je pripravené, všetci sú spokojní, pretože naozaj vládna garnitúra má silu na to, má tu 83 poslancov, že si dokáže schváliť čokoľvek. Ale v ľuďoch už to začína vrieť, ľudia sa ma pýtajú, čo s tým robíme, a už majú aj také zvláštne myšlienky, o ktorých nebudem hovoriť, aby som náhodou niekoho nenavádzal na zlé veci, ale ľudia už začínajú byť naozaj nahnevaní na to, akým spôsobom sa rozkráda táto republika. Peniaze, ktoré by mohli ísť skutočne na obnovu, na rekonštrukcie, na zamestnanosť, na podpory, reálne podpory našich občanov, našich podnikateľov, tak sa premrhávajú, rozkrádajú a idú niekomu inému, cudziemu do vrecka. Nepovedal by som možno nič, keby J&T a Penta skutočne vytvárali pracovné miesta, pracovné príležitosti, ale také reálne, že nie vybudujú niečo alebo spravia niečo a potom to predajú a majú na tom bohovský zisk, ale niečo trvalo udržateľné, ktoré budú držať u nás na Slovensku, tak aby slovenskí občania z toho mali profit, ale, žiaľ, je to tak, že tieto skupiny si uzurpujú právo a moc na úplne všetko, avšak čo, Slováci vždy trpeli, pretrpia aj toto, tak ich vyžmýkame, ako sa len dá.
Janckulík, Igor, poslanec NR SR (2017-12-01):
Ďakujem. Pani kolegyňa, mne sa zdá, že niekedy ste až moc aktívna a niekedy aj premotivovaná, by som povedal. Minule, keď ste opustili výbor so svojimi kolegami, zobrali ste všetky pozmeňováky, na chodbe ste ich dali novinárom a na druhý deň som s hrôzou zistil, že som dal pozmeňovák ohľadom zrušenia odvodovej odpočítateľnej položky. Pritom to dal pán kolega Raši. Na druhý deň som mal dosť roboty, aby som všetky médiá obvolal a aby urobili nápravu. Tak ďakujem vám veľmi pekne za vašu aktivitu.
P. Paška, predseda NR SR: (2006-12-06):
(Hlasovanie.) 137 prítomných, 10 za, 89 proti, 38 sa zdržalo. Neschválili sme uvedený návrh. Ďalej.
Glváč, Martin, podpredseda NR SR (2018-06-18):
Pán poslanec Dostál.
Gyimesi, Juraj, poslanec NR SR (2020-11-03):
Pán kolega, dovoľte mi len jednu otázku očistenú od ideologických nánosov. Vy ste tu hovorili o vražde Československa, o zločine spáchanom na Československu a teraz, keď ste mali možnosť hlasovať o štátnom sviatku o vzniku Československa, tak ste sa zdržali. Tak ja sa vás pýtam, že prečo. Prečo táto schizofrénia, odkiaľ sa zobrala a čo ste ňou vlastne sledovali? Ďakujem.
Vaľová, Jana, poslankyňa NR SR (2011-10-18):
Myslím si, ja som kľudná. Som kľudná, viete, na vašom mieste by som nemohla byť kľudná. Nie som kľudná kvôli občanom Slovenska, ale vy si kľudne môžete facebookovať a písať si maily. Komentár k oficiálnemu.
Šimečka, Michal, podpredseda NR SR (2024-01-25):
Ďakujem pekne. Ďalšia otázka č. 8 od pána poslanca Pročka na ministra zahraničných vecí a európskych záležitostí, zastúpeného tu pani ministerkou zdravotníctva, a otázka znie: „Pán minister, pán premiér povedal v Davose na ekonomickej konferencii verejne veľmi nevhodné vyjadrenia voči rómskej menšine na Slovensku. Sťažoval sa, aké je ťažké ich prinútiť pracovať, a zastrájal sa, že treba použiť tvrdšie opatrenia. Vy ako minister zahraničných vecí ste stotožnení s takouto prezentáciou Slovenska v zahraničí? Viete, o akých tvrdých opatreniach premiér hovoril?“ Pani ministerka.
Mihál, Jozef, poslanec NR SR (2017-03-21):
Ďakujem, pani kolegyňa. Ja podporím tento pozmeňovací návrh, samozrejme, preto, lebo umožňuje viac si privyrobiť uchádzačovi o zamestnanie, a tak zvýšiť životnú úroveň aspoň symbolicky seba, svojej rodiny. Na druhej strane je veľmi kontroverzné, že tento pozmeňovací návrh, ktorý sa zrejme schváli, na jednej strane umožní vyšší príjem evidovanému nezamestnanému a na druhej strane samotná podstata vládneho návrhu je o tom, že sa obmedzujú možnosti príjmu evidovaných nezamestnaných ako také. Čiže tu je, tu je protichodný trend z jednej, z druhej strany, čo teda veľmi logiku nedáva. Druhá vec je, keď sa tu bavíme vlastne o tom, koľko môže na dohodu mesačne zarobiť evidovaný nezamestnaný, a teda tento návrh hovorí 100 % životného minima, pozor, tá technika 100 % životného minima, ale my sa vlastne bavíme o odmene na dohodu. Ja neviem, verím, že poznáte Zákonník práce, asi to netreba spochybňovať a viete, že výška odmeny na dohodu musí korešpondovať s platnou minimálnou mzdou, ktorá je momentálne 2,50 na hodinu pre dohody. Tak si teda predstavte, že tento rok to nejako takto fungovať bude, na budúci rok sa nepochybne minimálne mzda zvýši aj pre dohodárov, samozrejme, a teraz nám to zrazu začne haprovať. Lebo ak si mohol dohodár zarobiť cez počet odpracovaných hodín istú sumu, 200 eur zaokrúhlene, za toľkoto hodín, tak na budúci rok po zvýšení minimálnej mzdy to nebude sedieť, bude musieť odpracovať menej hodín. Čiže lepšie by bolo tento limit naviazať na priemernú mzdu alebo na minimálnu mzdu nejakou takouto technikou, a nie cez životné minimum.
Bugár, Béla, podpredseda NR SR (2011-03-29):
Ďakujem, pán minister. Dávam slovo spoločnému spravodajcovi, predsedovi výboru pre hospodárstvo, výstavbu a dopravu, poslancovi Stanislavovi Janišovi, aby informoval Národnú radu o výsledku prerokovania tohto návrhu vo výboroch. Nech sa páči, pán predseda.
Kuffa, Štefan, poslanec NR SR (2021-06-24):
Áno, rozumiem tomu, pán minister, čo ste povedali, líniovú stavbu je veľmi ťažko zabezpečiť. Tuná otázka, ja by som ju takto upresnil. Údajne toto je taký krátky úsek železničnej trate, kde je k nej vyšľapaný chodník. Na Slovensku je veľmi veľa takýchto vyšľapaných chodníkov, kde ľudia si skracujú túto cestu. Chápem to, že všetky tie železnice na Slovensku nie je možné tými líniovými, teda plotmi ohradiť z jednej aj z druhej strany, lebo by to bolo jednak veľmi nákladné a ťažké, ale aspoň tie inkriminované úseky, kde dochádza k tej kolízii vlakov s ľuďmi, a vie sa o tom, že kadiaľ si to ľudia ako skracujú, tak aspoň tieto úseky. Tieto dve dievčatá boli tak zarozprávané jedna s druhou a tak, jak ste to hovorili, možno tie selfky si robili, tak skončilo to pre tie deti veľmi tragicky, aj mňa to veľmi hlboko zasiahlo a... lebo tiež máme deti a si to uvedomujem, koľko málo stačí na to, a ten vlak to neubrzdí. Ale ak dovolíte, pán minister, tak predsa len k tým líniovým stavbám, tá hlavná trať Bratislava – Košice, čo je, je chvályhodné, že tam je zrekonštruovaný hodný úsek cesty, postupne sa to, tej železničnej trate a zrýchľuje sa tá doprava. IC-ečko keď ide alebo tie rýchliky, tak sú úseky, kde ten vlak ide, som si všimol, 160 km/h. Je to oveľa väčšia rýchlosť jak auto na diaľnici. Toto by bolo na zváženie, takúto líniovú stavbu železníc zabezpečiť plotom, oplotením. Vo Švajčiarsku, v susednom Švajčiarsku, však je to trošku ďalej, majú takto zabezpečené ploty, že je plot z ľavej strany, z pravej strany, tam, kde je to veľmi nebezpečné pre tých chodcov, je to zabezpečené týmto oplotením. Teda viem si to predstaviť, že niektoré úseky tých líniových stavieb tratí by boli takto... (Prerušenie vystúpenia časomerom.)
Bugár, Béla, podpredseda NR SR (2017-03-22):
Pán poslanec Poliačik.
Lengvarský, Vladimír, dočasne poverený minister zdravotníctva SR (2023-02-09):
Tak ja možno k tomu tri vety. Ja vylučujem, že by na ministerstve bola neochota s niekým spolupracovať, skôr naopak. Pravda je ale to, že vyžadujeme od konzorcia, ktoré vyhralo súťaž, kvalitnú prácu. Veci, ktoré nepovažujeme za dobre urobené, sme neprebrali, to je pravda, ale, samozrejme, po schválení toho celého harmonogramu aj NIKA, aj ministerstvom zdravotníctva na tom intenzívne pracujeme a zatiaľ tie termíny, ktoré tam sú, budú splnené. Ale myslíme si, že pokiaľ teda platíme pomerne veľké peniaze firme, ktorá to má spraviť, tak mala by dodávať kvalitnú prácu. A myslím si, že v tejto chvíli je tento problém vyriešený a tie veci, ktoré sa dejú, postupujú tak, ako sme si naplánovali. Ďakujem.
Mihál, Jozef, poslanec NR SR (2014-11-09):
Ďakujem, pán predseda. Ja mám dve veci. Prvá je tá, že stále nefunguje pripojenie internetové a ľudia si stále nemôžu pozrieť priamy prenos z tohto rokovania. Ako sme sa dozvedeli medzitým, tak linka Národnej rady má silu 100 megabajtov, čo dnes, s prepáčením, má každá druhá domácnosť, a to nie je žiadny parlament. Čiže chcem vás požiadať, aby ste zabezpečili čo najrýchlejšie zosilnenie tohto internetového pripojenia, aby sa takéto niečo už nikdy neopakovalo. Po druhé, chcem vás požiadať, aby ste mi umožnili urobiť takzvaný ľudový protialkoholický test, na to netreba tie testery. Ja vám tu teda urobím tých desať krokov rovno po čiare a potom lastovičku. Aby bolo jasné, napríklad pánovi Jarjabkovi, že keď sa teším z narodenia dcéry, tak na to nepotrebujem alkohol.
Blanár, Juraj, podpredseda NR SR (2021-06-23):
Nech sa páči, môžete zaujať miesto pre spravodajcu. To znamená, nikto sa neprihlásil do rozpravy, uzatváram týmto rozpravu. Chcem sa spýtať pána navrhovateľa, či chce ešte niečo dodať. Rovnako, pán spravodajca? Nie takisto. Tak tým pádom prerušujem rokovanie o tomto bode. Obom ďakujem. Budeme pokračovať prvým čítaním o návrhu poslancov Zuzany Šebovej, Moniky Péter, Jany Žitňanskej a Mareka Krajčího na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov, pod parlamentnou tlačou 569 a návrhom na pridelenie výborom v rozhodnutí č. 582. Teraz poprosím za predkladateľov pani poslankyňu Zuzanu Šebovú, aby tento návrh zákona uviedla snemovni. Nech sa páči, pani poslankyňa, máte slovo. (Rokovanie o návrhu poslancov Národnej rady Slovenskej republiky Zuzany Šebovej, Moniky Péter, Jany Žitňanskej a Mareka Krajčiho na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 569.)
M. Hort, podpredseda NR SR: (2007-10-30):
Pani spravodajkyňa, chcete mať záverečný príspevok? Nie. Konštatujem, že sme vyčerpali aj tento bod programu. Prerušujem rokovanie o ňom a v súlade s požiadavkou sociálneho výboru a spravodajcu k predchádzajúcemu zákonu vyhlasujem prestávku do 14.00 hodiny a o 14.00 hodine bude hlasovanie. (Hlasy z pléna.) O 14.00 hodine. (Prerušenie rokovania o 13.11 hodine.) (Pokračovanie rokovania o 14.00 hodine.)
Čaplovič, Dušan, poslanec NR SR (2010-08-05):
Pán poslanec Kaník, z vašich slov, vystúpení, resp. z vašich úst tie slová, ktoré ste povedali, neznejú dôveryhodne. Napokon poznáme vaše ministrovanie v predchádzajúcej vláde, čo spôsobilo Slovenskej republike. Treba asi naozaj otvorene povedať, že klamali ste vy. Vy ste podviedli vašich voličov, o čom svedčí aj súčasné programové vyhlásenie vlády. A napokon poďme na konkrétny príklad. Politika pravice vlády, predsedu vlády, gréckej vlády alebo Helénskej republiky pána Karamanlisa, pravicovej vlády. Za osem rokov sa Grécko dostalo na tú cestu, na akú sa dostalo. Čiže nemôžete to takto jednoducho škatuľkovať, ako vy to škatuľkujete, pretože pravica v tejto oblasti výrazne zlyhala a zlyháva aj v iných štátoch, napr. konkrétne v Írsku. Myslím, že tu hovoril pán Kubovič, samozrejme, beriem na vedomie vaše stanovisko, ale poslednýkrát som predkladal vo výbore pre európske záležitosti čerpanie európskych fondov na jeseň minulého roku. Pravidelne sa predkladá po polročných hodnoteniach, takže som nemohol prísť. Ja nemám žiadne problémy o tých veciach informovať. Viem, čo sú boľavé problémy, a boľavým problémom bolo predovšetkým dotiahnutie predchádzajúceho obdobia, kde sme mali obrovský deficit, z 20 % na 100 % sme to dokázali vytiahnuť. Samozrejme, to rozbiehanie dlho trvalo, a preto aj Európska komisia rozhodla... (Prerušenie vystúpenia časomerom.)
Jurzyca, Eugen, poslanec NR SR (2017-02-01):
Dobrý deň, dámy a páni. Ďakujem pekne za slovo, pán predsedajúci. Ľudia radi dosahujú rekordy a verím, že mne sa jeden osobný podarí dnes vytvoriť, a síce najkratším vystúpením v rozprave v mojej histórii. Pán minister, vy ste v minulosti už v pléne hovorili o tom, že chcete zaviesť viac transparentnosti do celého daňového systému. Tuto máme celkom príležitosť. My možno nie, ale minimálne v debate na pôde Bruselu by sa mohla nastoliť tá téma, či tie správy, ktoré budú zástupcovia nadnárodných spoločností posielať na finančné správy jednotlivých národných štátov, či by sa časti tých správ nemohli zverejňovať. Myslím si, že by to bolo užitočné a aj celkom zaujímavé pre verejnosť. Ďakujem za pozornosť.